Kofi Amankwa-Manu

Wɔatwerɛ nsɛm wei ɛwɔ Asante kasa mu

Kofi Amankwa-Manu yɛ Ghana amanyɔni a ɔyɛ Ɔman Ho Dɔ Kuw Foforɔ (New Patriotic Party - NPP) no muni. Ɔyɛ mmarahyɛbadwani ma Atwima-Kwanwoma Mmrahyɛbadwam mpɛsoa a ɛwɔ Ashanti Mantam mu wɔ Ghana.

 Ne mmofraase abrabɔ ne nhomasua 
Wɔwoo Amankwa-Manu wɔ Oforisuo bosome da a ɛtɔ so dubaako (11) afe 1969 na ofiri Atwima Foase a ɛwɔ Ashanti Mantam mu wɔ Ghana. Onyaa ne O-Level adansedie krataa (GCE Ordinary Level) wɔ afe 1989 mu ne ne O-Level adansedie krataa  (GCE Advanced level) wɔ afe 1991. Ɔsan nyaa ne BSc abodin krataa wɔ Sikakorabea ne Sikasɛm (BSc in Banking and Finance) mu wɔ afe 2012 ne ne LLB wɔ afe 2015.

 Adwuma 
Amankwa-Manu yɛɛ adwuma wɔ ɔmanpanyin adwumayɛbea sɛ Nkɛntɛnso Nhwehwɛmu Dwumadibea no Titenani (Head of Impact Assessment Unit) wɔ ɔmanpanin Nana Akufo-Addo bere a edi kan (first term) sɛ Ghana ɔmampanyin no mu. Na ɔyɛ nhwehwɛmu boafo (research assistant) wɔ Fonaa Asoɛe (Fonaa Institute). Ɔsan nso yɛ Waltons Limited adwumakuw no panyin (Chief Executive Officer - CEO).

 Amanyɔsɛm 
Ansa na afe 2020 abatoɔ no reba no, Amankwa-Manu hyɛɛ akansi a ɛfa mmarahyɛ badwa no mu wɔ NPP primaries mu wɔ Atwima-Kwanwoma Mmrahyɛbadwam mpɛsoa mu. Wɔ bosome Ayɛwohomumɔ afe 2020 mu no odii nkonim wɔ primaries a wɔyɛ maa Atwima-Kwanwoma Atwima-Kwanwoma Mmrahyɛbadwam mpɛsoa no mu bere a odii mmarahyɛbadwani a ɔwɔ hɔ mprempren Kojo Appiah Kubi a na wayɛ mmarahyɛbadwani mprɛnsa na wakɔ mmarahyɛbadwa mu fi bosome Ɔpɛpɔn afe 2009 no so nkonim akyi. Odii nkonim denam amba 415 a onyaeɛ bere a deɛ ɔdi tumi no nyaa abatoɔ 69.

Wɔpaw Amankwa-Manu sɛ mmarahyɛbadwani maa Atwima-Kwanwoma Mmrahyɛbadwam mpɛsoa wɔ afe 2020 bosome Ɔpɛnimma mmarahyɛbadwa abatow mu. Wɔpaee mu kae sɛ w'adi nkonim wɔ mmarahyɛ badwa abatow no mu bere a onyaa amba 78,209 a egyina hɔ ma 83.78% tiaa nea ɔbɛn no paa a ɔyɛ Ɔman Demokrasi Nhyiam Kuw (National Democratic Congress) kandifo Grace Agyemang Asamoah a ne mu no nyaa amba 14,730 a egyina hɔ ma 15.78%.

 Boayikuw ahorow 
Amankwa-Manu yɛ Bɔbeasu ne Mmofra Boayikuw no muni (member of the Gender and Children Committee) na ɔsan yɛ Aduan, Kuadwuma ne Kokoo Nsɛm Boayikuw no muni (member of the Food, Agriculture and Cocoa Affairs Committee).

 N'abrabɔ mu nsɛm 
Amankwa-Manuyɛ Kristoni.

 Ntotoho 

Nkyekyεmu:Ghana mmrahyɛbadwafoɔ 2021-2025